
Еуразиялық экономикалық комиссия Кеңесінің «Жеке пайдалануға арналған тауарларға байланысты жекелеген мәселелер туралы» шешімінің жобасы туралы

1.Еуразиялық экономикалық комиссия Кеңесінің «Жеке пайдалануға арналған тауарларға байланысты жекелеген мәселелер туралы» шешімінің жобасы (қоса беріліп отыр) мақұлдансын және ол Еуразиялық экономикалық комиссия Кеңесінің қарауына ұсынылсын.
2.Осы Өкім Еуразиялық экономикалық одақтың ресми сайтында жарияланған күнінен бастап күшіне енеді.


Еуразиялық экономикалық комиссия 
Алқасының Төрағасы     						Т. Саркисян

20   жылғы «  »                                    №                                           қаласы


Жеке пайдалануға арналған тауарларға байланысты жекелеген мәселелер туралы

Еуразиялық экономикалық одақтың Кеден кодексінің 256-бабының 6-тармағына, 260-бабының 11-тармағына, 266-бабының 2, 3, 6 және 8-тармақтарына сәйкес Еуразиялық экономикалық комиссия Кеңесі шешті:
1.Мыналар:
а) Еуразиялық экономикалық одақтың кедендік аумағына кедендік баждар, салықтар төленбей әкелінетін жеке пайдалануға арналған тауарлардың құндық, салмақтық және (немесе) мөлшерлік нормалары № 1 қосымшаға сәйкес айқындалады;
б) кедендік баждардың, салықтардың бірыңғай ставкалары, сондай-ақ оларға қатысты жиынтық кедендік төлем түрінде өндіріліп алынатын кедендік баждарды, салықтарды төлеуге жататын жеке пайдалануға арналған тауарлардың санаттары № 2 қосымшаға сәйкес айқындалады;
в) Еуразиялық экономикалық одақтың кедендік аумағына жеке пайдалануға арналған тауарларды кедендік баждар, салықтар төлеуден босата отырып әкелу жағдайлары мен шарттары № 3 қосымшаға сәйкес тізбе бойынша айқындалады; 
г) Шетелдік жеке тұлғалар өздері Еуразиялық экономикалық одақтың кедендік аумағында болу кезеңіне бұрын қолданыста болған жеке пайдалануға арналған тауарлардың құнына және (немесе) салмағына қарамастан оларды белгіленген мөлшерде кедендік баждарды, салықтарды төлемей әкелуі мүмкін осындай тауарлар № 4 қосымшаға сәйкес тізбе бойынша айқындалады;
д) декларанттың атынан және оның тапсырмасы бойынша әрекет ететін және кедендік өкіл болып табылмайтын тұлғаның жеке пайдалануға арналған тауарларды кедендік декларациялауды жүзеге асыруы жағдайлары № 5 қосымшаға сәйкес тізбе бойынша айқындалады;
е) жеке пайдалануға арналған тауарларға жатпайтын тауарлардың санаттары № 6 қосымшаға сәйкес тізбе бойынша айқындалады;
ж) осы Шешімге № 1 қосымшаның 1 – 4-тармақтарында көрсетілген жеке пайдалануға арналған тауарлардың санаттарына қатысты осындай жеке пайдалануға арналған тауарлар Одақтың кедендік аумағына кедендік баждар, салықтар төленбей әкелінетін Еуразиялық экономикалық одаққа мүше мемлекеттердің (бұдан әрі тиісінше – Одақ, мүше мемлекеттер) заңнамасымен осы Шешімге № 1 қосымшада көзделгеннен неғұрлым қатаң құндық, салмақтық және (немесе) мөлшерлік нормалар белгіленуі мүмкін;  
з) жеке пайдалануға арналған тауарлар Одақтың кедендік аумағына кедендік баждар, салықтар төленбей әкелінетін мүше мемлекеттің заңнамасымен белгіленетін осы Шешімге № 1 қосымшада көзделгеннен неғұрлым қатаң құндық, салмақтық және (немесе) мөлшерлік нормалар жеке пайдалануға арналған тауарларды заңнамасымен осындай нормалар белгіленген мүше мемлекетте еркін айналысқа шығару кезінде қолданылады; 
и) жеке пайдалануға арналған тауарлар Одақтың кедендік аумағына кедендік баждар, салықтар төленбей әкелінетін мүше мемлекеттің заңнамасымен белгіленген осы Шешімге № 1 қосымшада көзделгеннен неғұрлым қатаң құндық, салмақтық және (немесе) мөлшерлік нормалардан асып кету бөлігінде осы Шешімге № 2 қосымшаның 1 – 4-тармақтарында көрсетілген кедендік баждардың, салықтардың бірыңғай ставкалары қолданылады;
[bookmark: _GoBack]к) ЕАЭО СЭҚ ТН 8702, 8703, 8704 21 және 8704 31 тауар позицияларында сыныпталатын және осы Шешімге № 2 қосымшаның 2-кестесінің 1, 3 және 4-тармақтарында көрсетілген жеңіл автомобильдерге және өзге де моторлы көлік құралдарына қатысты Армения Республикасы мен Қырғыз Республикасы ЕАЭО СЭҚ ТН 8702, 8703, 8704 21 және 8704 31 тауар позицияларында сыныпталатын жеңіл автомобильдерге және өзге де моторлы көлік құралдарына қатысты Еуразиялық экономикалық одақтың Бірыңғай кедендік тарифімен белгіленген ставкаларды қолданғанға дейін кедендік баждардың бірыңғай  ставкалары қолданылмайды, сондай-ақ осы Шешімге № 2 қосымшаның 2-кестесінің 1, 3 және 4-тармақтарымен белгіленген жиынтық кедендік төлем түрінде өндіріліп алынатын кедендік баждар, салықтар төленуге жатпайды деп белгіленсін.
2. Осы Шешім ресми жарияланған күнінен бастап күнтізбелік 30 күн өткен соң, бірақ ерте дегенде 2017 жылғы 11 сәуірдегі Еуразиялық экономикалық одақтың  Кеден кодексі туралы шарт күшіне енген күннен кейін күшіне енеді.


Еуразиялық экономикалық комиссия Кеңесінің мүшелері:

Т.Абдыгулов
	       Ресей Федерациясынан

